Ana Tena Puy

Ana Tena Puy ye una escritora aragonesa, naixita en 1966 en un lugar chunto de Graus que se diz Paniello (Ribagorza, Uesca). Ha feito a Diplomatura en Teolochía. Ye miembro d'o Consello d'a Fabla Aragonesa y de l'Academia de l'Aragonés. Escritora en aragonés ribagorzano, en as suyas obras s'ameran introspección personal y intrés social.

En a suya obra de narración o mas important ye a suya novela Ta óne im (1997). Tamién ha publicato diferents relatos u narracions curtas como "Tornasols" (1997), "La bollonera d'un alma" (2001), "Más t'allá" (2002), "Boi t'allí" (2006).  u o libro Cuentos pa biladas sin suenio (2001). Os zaguers premios estión o Villa de Sietemo en 2005 con L'ombre la santeta, novela curta prenendo como contexto o mundo d'os maquis dimpués d'a Guerra Civil Espanyola u La garnacha Secastilla premio Lo Grau en 2006.

En poesía, con Bardo que alenta (1998), ye important a suya obra Como minglanas (2006), una colección de 246 haikus, versos d'estructura poetica chaponesa.
En l'anyo 2009 gana o premio Chusé Coarasa de relato curto con a  obra En llegan ta'l sabuquero.http://www.20minutos.es/noticia/1269532/0/https://web.archive.org/web/20200617170208/http://www.cronicadearagon.es/wordpress/destacadas/ana-tena-ganadora-del-premio-chuse-coarasahttps://web.archive.org/web/20160303222109/http://noticias.lainformacion.com/arte-cultura-y-espectaculos/poesia/la-ribagorzana-ana-tena-gana-el-premio-chuse-coarasa-de-novela-corta-en-aragones_a2t01GkdzkQnUOjli13j07/

 Referencias 

Categoría:1966 (naixencias)
Categoría:Naixius de Panillo
Categoría:Escritors d'Aragón
Categoría:Escritors en aragonés
Categoría:Miembros de l'Academia de l'Aragonés